ચોક્કસ, આપણે કેટલું જાણીએ છીએ અને આપણી પાસે કેટલું બધું છે તેના આધારે કોઈ આપણને માન આપી શકે, પરંતુ આવું સન્માન એવી ધારણા હેઠળનું જ હશે કે જેમાં એવું માની લેવામાં આવે છે કે આપણી આવી સિદ્ધિઓની નીચે આપણું સારું વર્તન પણ રહેલું હશે. કોઈ એક ગુંડાને એટલું સન્માન નથી આપતું જેટલું એક સંતને આપે છે (કદાચ ભય હેઠળ આપતાં હશે પણ તાત્વિક રીતે તો નહિ જ). જો તમે રામ, બુદ્ધ, મહાવીર, ખ્રિસ્ત કે મોહમ્મદના જીવનનો ઊંડો અભ્યાસ કરશો, તો તમને જણાશે કે એવું નહોતું કે તેમને આ દુનિયાને કોઈ એવું સત્ય આપી દીધું હતું કે જે તેમની પહેલાં થઇ ગયેલાં સંતો કે પયગંબરોએ આપવામાં નિષ્ફળ ગયા હતાં. દુનિયાને તો તેમણે જે જ્ઞાન આપ્યું તેમાંના મોટાભાગનાં જ્ઞાનની પહેલીથી ખબર જ હતી. ઉલટાનું, એ તેમની વર્તણુક હતી કે જેનાંથી તેઓ માનવ ઈતિહાસમાં અમર થઇ ગયા.